# EELNÕU

# HALLISTE VALLAVOLIKOGU

**OTSUS**

Halliste 7. detsember 2016 nr

**Vallavanemale preemia maksmine**

Kohaliku omavalitsuse korralduse seaduse § 22 lõike 1 punkti 19, Halliste Vallavolikogu 27.02.2013 määruse nr 2 „Halliste Vallavalitsuse ametiasutuse palgajuhend“ § 1 lõike 5 alusel ning tulenevalt valla 2016. aasta eelarvelistest vahenditest

Halliste Vallavolikogu o t s u s t a b:

1. Maksta vallavanemale preemiat vallavalitsuse teenistujatega võrdsetel alustel summas 500 eurot.

2. Otsus jõustub teatavakstegemisest.

Andres Rõigas

volikogu esimees

Seletuskiri Halliste Vallavolikogu otsuse

eelnõu **„Preemia maksmine”** juurde

**Juriidiline alus**

Kohaliku omavalitsuse korralduse seaduse § 22 lõike 1 punkti 19 kohaselt kuulub volikogu ainupädevusse vallavanemale või linnapeale ja palgalistele valitsusliikmetele töötasu, lisatasu, hüvitise, toetuse ja soodustuste määramine ning teistele valitsusliikmetele hüvitise maksmise otsustamine ja selle suuruse määramine.

Halliste Vallavolikogu 27.02.2013 määruse nr 2 „Halliste Vallavalitsuse ametiasutuse palgajuhend“ § 1 lõike 5 kohaselt vallavanemale töötasu, lisatasu, hüvitise, toetuse ja soodustused määrab vallavolikogu eraldi otsusega.